Казан (бию ансамбле)

**«Казан» бию ансамбле**, KAZAN бию ансамбле () — «Казан» милли-мәдәни үзәгенең шәһәр филармониясе каршында эшләүче муниципаль бию ансамбле. Идел буе төбәгендә берьюлы халык биюләре, классика, степ һәм модерн өслүбләрендә иҗат итә торган бердәнбер ансамбль.
Ансамбльнең сәнгать җитәкчесе — Чулпан Ренат кызы Закирова, ТР халык артисты.
Балетмейстерлар — Илдар Ильбрус улы Хәмидуллин, ТР атказанган мәдәният хезмәткәре; Фәнис Фәтхи улы Исмәгыйлов (*[[1959 ел|1959]]*), ТР атказанган сәнгать эшлеклесе.
Труппа мөдире — Гөлнара Рафаил кызы Заидуллина (*[[1974 ел|1974]]*), ТР атказанган артисты.
«Казан нуры» халык уен кораллары оркестрының сәнгать җитәкчесе һәм дирижеры — доцент Рәсим Әдһәм улы Ильясов (*[[1973 ел|1973]]*), ТР атказанган артисты.
Ансамбль каршында 400 кешелек балалар хореография мәктәп-студиясе эшли.

## Тарих
Ансамбль 1996 елда Казан ММҮ каршында оеша. Максаты — Казан шәһәрендә һөнәри бию сәнгатен үстерү, Татарстан халыкларының фольклор биюләрен һәм заманча хореография казанышларын пропагандалау. Бию коллективының нигезен РФ мәдәният институтларын һәм хореография укуханәләрен тәмамлаган югары һөнәри әзерлекле балет труппасы тәшкил итә. Балетмейстер Ф. Ф. Исмәгыйлов ансамбльнең кабатланмас репертуарын барлыкка китерә. Бөтендөнья татар конгрессы белән тыгыз элемтәдә эшләп, ул уздырган чараларда, республикада узган спорт ярышларында (*[[Җәйге Универсиада 2013|Универсиада - 2013]], [[Су спорт төрләре буенча 16нчы ФИНА дөнья чемпионаты 2015|Су спорт төрләре буенча дөнья чемпионаты - 2015]] һ. б.*), төрле халыкара фольклор фестивальләрендә катнашып, чит ил тамашачысын Татарстан мәдәнияте, татар халык бию сәнгате белән таныштыра.

## Ансамбль
Коллективта 50 дән артык балет артисты һәм 20 оркестр артисты эшли. Балет труппасы 3 юнәлештә: *фолк, степ, модерн* стилендә эш итә. Концерт программаларында борынгы һәм заманча татар биюләре белән беррәттән, дөнья халыклары (*[[рус]], [[казаклар|казак]], [[испаннар|испан]], [[Ирландия|ирланд]], [[чегәннәр|чегән]], [[үзбәкләр|үзбәк]], [[Кырым татарлары|кырымтатар]], [[кореялылар|корея]], [[кытайлар|кытай]], [[калмыклар|калмык]], [[гарәпләр|гарәп]], [[Һиндстан|һинд]], [[яһүдләр|яһүд]], [[эскимослар|эскимос]], [[Монголия|монгол]], [[уйгырлар|уйгыр]], [[Латин Америкасы]], [[Техас (штат)|Техас]]*) биюләре зур урын алып тора. Әлеге биюләрне кую өчен РФ шәһәрләреннән балетмейстерлар (*Пятницкий хоры, «Кырым», «Абхазия», «Лезгинка» ансамбльләре баш балетмейстерлары*) чакырыла.

Ансамбльнең костюмнарына аруча игътибар ителә. Чын күн, парча, ефәк, мех, милли бизәнү әйберләре кулланып тегелгән берсеннән-берсе матур киемнәр биючеләргә дөнья халыклары мәдәниятен тамашачыга бөтен тулылылыгы белән җиткерергә ярдәм итә. Киемнәрне «Казан» ММҮ тегү остаханәсе әзерли.

Ансамбль РФ төбәкләрендә, шулай ук чит илләрдә уңышлы чыгышлар ясый. Мальта, Тайвань, Испания, Малайзия, Тунис, Төркия, Италия, Греция, Австралия, Франция, Швейцария, Үзбәкстан һ. б. илләрдә гастрольләре уза.

Казан шәһәр филармониясенең концерт залы — Җиңү проспекты, 48а йорты адресы буенча урнашкан 500 урынлы «Чулпан» мәдәният үзәге — ансамбльнең репетиция залы булып тора (*реконструкция ясала*).

## Репертуар
### Шоу
* «Бөек Ефәк юлы» — идея авторы Чулпан Закирова, куючы режиссер Валерий Архипов (*[[Мәскәү]]*), РФ атказанган сәнгать эшлеклесе.
* «Казан хәзинәсе» — куючы балетмейстерлар Фәнис Исмәгыйлов, ТР атказанган сәнгать эшлеклесе, Илдар Хәмидуллин, ТР атказанган мәдәният хезмәткәре.

### Татар биюләре

## Сылтамалар
*  Ансамбль сайты 
* Ансамбль танца Казань. Вконтакте
*   atkazan. instagram.com
* Ансамбль танца Kazan_ National DANCE SHOW of Russia KAZAN. Facebook

## Моны да карагыз
*   Бөек Ефәк юлы. (*[[YouTube]] видео, өзек, 1:51*)

## Искәрмәләр


Төркем:Алфавит буенча музыкаль коллективлар исемлеге
Төркем:Әлифба буенча бию коллективлары
Төркем:Казанның музыкаль коллективлары
Төркем:Татарстан сәнгать коллективлары
Төркем:Ансамбльләр
Төркем:Казанның Мактау китабына кертелгәннәр